open-index/open-wikipedia-markdown huggingface dataset:
Alexandr Karelin

duimnael|Alexandr Karelin
**Alexandr Alexandrovich Karelin** (Russies: Александр Александрович Карелин, Afrikaanse transliterasie: Aleksandr Aleksandrowitsj Karjelin; 19 September 1967, Nowosibirsk) is 'n held van die Russiese Federasie.
Hy het goue medaljes gewen by die Olimpiese Speles van 1988, 1992 en 1996 in die Grieks-Romeinse styl van stoei.
Fedor Emelianenko

duimnael|regs|250px|Fjodor Jemeljanenko in 2006

**Fjodor Vadimirovitsj Jemeljanenko** (Russies: Фёдор Владимирович Емельяненко) (gebore 28 September 1976) is 'n Russiese MMA-vegter.

Sedert hy sy intrede in 2003 in die Japanse PRIDE Fighting Championships maak, wen hy al sy gevegte en word hy beskou as die beste swaargewig MMA-vegter ter wêreld.

## Verwysings 
## Eksterne skakels 
*  Fedor Emelianenko "The Last Emperor" Official Website: news, fights, videos, photos.
*  Amptelike webtuiste
*  Feite en agtergrond
Kaffeine

**Kaffeine** is 'n vrye mediaspeler vir UNIX-rekenaars wat die K Desktop Enviroment gebruik.

## Eksterne skakels 
*Amptelike webwerf  
*Handboek
Mike Tyson

**Mike Tyson** (gebore 30 Junie 1966) is 'n afgetrede Amerikaanse bokser. Hy was die onbetwiste swaargewigkampioen en bly die jongste man ooit om die WBC, WBA en IBF wêreldswaargewigtitels te verower.

Tyson begin in 1985 om professioneel te boks en wen 'n swaargewigtitel van Trevor Berbick in 1986. In 1988 word hy as die onbetwiste kampioen erken toe hy Michael Spinks klop. Hy verloor egter sy titel in 1990 teen Buster Douglas. Tyson het sy eerste 19 professionele gevegte met uitklophoue gewen, 12 daarvan in die eerste ronde.

duimnael|links|Mike Tyson in 2006.

Tyson is in 1992 aan verkragting skuldig bevind en het 'n vonnis van drie jaar uitgedien. Ná sy vrylating het hy weer begin boks en 'n paar swaargewigtitels ingepalm. Evander Holyfield was die eerste bokser om hom na sy terugkeer te wen. Tyson het ook teen Lennox Lewis geboks, wat hom ook gewen het. Hy beëindig sy boksloopbaan in 2005.

## Eksterne skakels 
*
Vrije Universiteit Amsterdam

Die **Vrije Universiteit Amsterdam** (Afrikaanse naam: Vrye Universiteit Amsterdam; Engelse naam: *VU University Amsterdam*; afkorting: *VU*) is die enigste algemene protestantse universiteit van Nederland. Die VU-kompleks is in *De Boelelaan* in SuiderAmstel, Amsterdam geleë.

## Sien ook 
* Totius
* Universiteit van Amsterdam, 'n ander universiteit in Amsterdam.

## Verwysings 
## Eksterne skakels 
* VU
* Vereniging VU-Windesheim
Outeniekwaland

duimnael|regs|300px|Die Outeniekwaberge noord van George.
duimnael|regs|300px|Die Outeniekwapas.

**Outeniekwaland** is die naam van die streek tussen die Outeniekwaberge en die Indiese Oseaan. Dit strek vanaf die Gouritsrivier aan die westekant tot by die Keurboomsrivier aan die oostekant. Die hoofstad van die streek is George met nagenoeg 200&nbsp;000 inwoners. Ander groot dorpe in die streek sluit in Mosselbaai, Knysna en Plettenbergbaai.

## Sien ook 
* Outeniekwaberge
* Outeniekwapas
* Lys van streeksname in Suid-Afrika
Sewe Susters (dubbelsinnig)

Die term Sewe Susters kan verwys na:
*Die Sewe Susters in die Griekse mitologie, bekend as die "Plejades".
*Die Sewe Susters, ’n sterreswerm wat na die mitologiese figure genoem is.
*Die Sewe Susters in Moskou, sewe wolkekrabbers in die Stalinistiese  boustyl, ook bekend as "Stalin se Troukoeke".
Nowaja Gazeta

***Nowaja Gazeta*** (Russies: *Новая газета*) is ’n Russiese koerant wat bekend is vir sy ondersoekende beriggewing oor sosiale en politieke sake.

Dit is beskikbaar in Moskou, ander streke van Rusland en sommige oorsese lande. Sedert 2009 verskyn die koerant op Maandae, Woensdae en Vrydae. Tussen 2001 en 2009 is vier joernaliste van die koerant vermoor. Onder hulle was die internasionaal bekende joernalis en skrywer Anna Politkofskaja.

Die koerant was invloedryk daarin om lig te werp op die stormagtige situasies in Tsjetsjnië en die Noord-Kaukasus in die algemeen, asook op die Russiese kitswassery, 'n geldwasskema.

## Verwysings
Caxito

**Caxito** is die hoofstad van die Bengo-provinsie in Angola. Die stad lê in die noord-weste van die land het 'n bevolking van 12&nbsp;055 in 2010 gehad.

## Verwysings
Kuito

**Kuito** of **Cuito** (voorheen *Silva Porto*) is die hoofstad van die Bié-provinsie in Angola. Die stad is nog steeds erg beskadig as gevolg van die burgeroorlog maar het 'n bevolking van 185&nbsp;302 in 2010 gehad.

## Verwysings
Transliterasie

In ’n **transliterasie** word woorde uit een skrif of taal letter vir letter in ’n ander alfabet weergegee. Soms word diakritiese tekens gebruik sodat die omskakeling op ’n presiese manier omgekeer kan word.

In teenstelling met getranskribeerde woorde is die uitspraakreëls van die teikentaal vir ’n leser nie voldoende om die getranslitereerde woorde te kan uitspreek nie. Transliterasie is ’n geskikte hulpmiddel om skrywers en titels of ander elemente in ’n lys wat oorspronklik nie in die Latynse alfabet geskryf is nie, behoorlik te sorteer.

Daar is verskeie voorbeelde van getranslitereerde woorde wat in Afrikaans gebruik word, byvoorbeeld sjiek (uit Frans), kurrikulum (uit Latyn) ens.

## Transliterasie en transkripsie 
Daar word onderskei tussen:
# Transliterasie as ’n presiese letter-vir-letter-omskakeling van een alfabet (byvoorbeeld Cyrillies) in ’n ander (byvoorbeeld die Latynse alfabet), dikwels met behulp van diakritiese tekens. Hierdie omskakeling kan, indien nodig, weer omgekeer word. Transliterasie word veral in wetenskaplike werke gebruik indien die woord nie in die oorspronklike alfabet weergegee kan word nie omdat die letters verskil.
# Transkripsie as ’n uitspraakgebaseerde omskakeling van woorde uit ’n vreemde alfabet in ’n ander taal deur gebruik te maak van ’n fonetiese skrif of die spelreëls van die teikentaal. Dit word veral vir niewetenskaplike doeleindes gebruik sodat niemoedertaalsprekers die woorde volgens hul eie taal se spelreëls kan uitspreek.

In die geval van meer ingewikkelde skrifte soos Chinees bestaan daar geen transliterasiestelsels nie, die omskakeling is beperk tot transkripsies.

## Verskille 
## Eksterne skakels 
* 
* Online-Transliteration – Transliterasiediens vir ’n aantal tale wat die transliterasiestelsels ISO 9, GOST 7.79 ondersteun asook ’n steldsel wat op die Engelse taal gebaseer is.
* Eesti Keele Instituut – Transliterasietabelle vir verskillende tale (waaronder transliterasiestelsels soos ISO, ALA-LC, DIN en ander) wat vir bepaalde tale gebruik word.
* *Meertalige transliterasie in 40 tale* 
* Lingua::Translit  – (Perl-programmeertaal: Module en aanlyndiens wat vir transliterasies volgens verskillende stelsels gebruik kan word  (ISO 9, ISO 843, DIN 31634, …)
Lublin

**Lublin** is die administratiewe hoofstad van die gelyknamige woiwodskap in die ooste van Pole en ook die grootste Poolse stad oos van die Wisła-rivier. Met 'n bevolking van meer as 350&nbsp;000 is Lublin tans die negende grootste stad in die land. Dit is sowat 150 kilometer suidoos van Warskou en sowat 180 kilometer noordwes van die Oekraïense stad L'viv (Lemberg) geleë. Vier universiteite is in Lublin gesetel.
Malanje

**Malanje** of **Malange** is die hoofstad van die gelyknamige Malanje-provinsie, in Angola. Die stad het 'n bevolking van 586&nbsp;542 in 2019 gehad.

## Verwysings
Hebe Camargo

**Hebe Maria Camargo** (* 8 Maart 1929 in Taubaté – 29 September 2012 in São Paulo, Brasilië) was 'n Brasiliaanse aktrise, TV-aanbieder en sangeres.

## Eksterne skakels 
* Amptelike webwerf
* Internet-rolprentdatabasis-profiel
Tamboesie

regs|250px|duimnael|Die tradisionele tompoes.

'n **Tamboesie** is 'n gewilde gebak in Suid-Afrika wat van die Nederlandse "tompouce" (selde "tompoes") afkomstig is. Dit bestaan uit 'n lagie skilferdeeg met daaroorheen 'n dik laag vanieljebanketbakkersroom of gestolde vla. Dit word dan weer met 'n lagie skilferdeeg bedek wat gewoonlik 'n lagie glasuur (gewoonlik pienk) bevat. Met die Nederlandse Koningsdag en groot sokkertoernooie waaraan die Nederlandse nasionale sokkerspan meedoen, word die glasuur meestal oranje gemaak. 

Tamboesies het normaalweg 'n vierkantige vorm, terwyl tompoese 'n kenmerkende "baksteenvorm" het. Dit word met 'n koekvurkie geëet.
Sunette Bridges

**Sunette Bridges** is 'n Suid-Afrikaanse sangeres en die dogter van die legendariese sanger Bles Bridges. Sy is veral bekend vir haar politieke oortuigings.

## Diskografie 
* Let The Music Play, MARKON RECORDS
* Gister, Vandag en Môre, 2007
* Sprokie
* Opskop treffers en ander, 2003 EMI
* Kan Jy Dans?, 2003 CAPITOL
* Dit Is My Lewe!, 2001 VAT VYF
* Vrou Alleen

## Bibliografie 
* Gister, Vandag en Môre: 'n Vrou Wat Gekies Het Om Met 'n Dapper Hart Te Leef, , 2007.

## Verwysings 
## Sien ook 
* Lys van Suid-Afrikaanse musikante

## Eksterne skakels 
*
Laerskool Tafelberg

Die **Laerskool Tafelberg** was 'n Afrikaansmedium-laerskool in die Kaapstadse voorstad Woodstock en een van die eerste skole in die Skiereiland wat onderrig in Afrikaans aangebied het. 

Min is oor die skool se ontstaan of uiteindelike sluiting bekend. Die skool is wel voor 1936 gestig, want in daardie jaar meld 'n verslag van die Kaaplandse onderwysdepartement dat die skool 250 leerders het wat onderrig gekry het by twee onderwysers en vyf onderwyseresse. Naas die Laerskool Groote Schuur, wat in Januarie daardie jaar gestig is en teen die einde van die jaar reeds 94 leerders en drie onderwysers gehad het, was daar in die skoolraaddistrik nr. 2 van Kaapstad ook nog die Afrikaanse Laerskool Nassau op die grens van Observatory en Soutrivier, wat toe reeds 509 leerders gehad het. Dit was 'n voortsetting van die Rochester Road Public School, wat van 1916 dubbelmedium was, maar in Januarie 1934 slegs Afrikaans geword het. 

Soos die geval met die Nassau-skole, het Laerskool Tafelberg voorsien in die behoeftes van meesal verarmde Afrikaners wat na Kaapstad gekom het in die hoop om werk in die ontluikende fabrieke van die voorstede naasaan die middestad te kry. Mettertyd het die inwoners se ekonomiese posisie egter verbeter en meer en meer het uit Observatory, Woodstock en Maitland na veral die noordelike stadsgebiede verhuis. So het die behoefte aan Afrikaansmedium-skole in die gebied algaande gekwyn tot al die skole uiteindelik gesluit het en Maitland se Laerskool Oranje in 1995 met die Engelsmedium Maitland Public School as die dubbelmedium Laerskool Koeberg saamgesmelt het. 

## Nadraai 
Jare na sy sluiting was Laerskool Tafelberg in die nuus toe die destydse regering in Oktober 1991 besluit het om 12 ongebruikte blanke skole aan die Huis van Verteenwoordigers (vir gebruik as kleurlingskole) en die departement van onderwys en opleiding (vir gebruik deur swart leerders of as tegniese kolleges) oor te dra. In Augustus 1992 het 'n afvaardiging van ouers, onderwysers en leerders uit Khayelitsha met die Kaaplandse onderwysdepartement en die departement van onderwys en opleiding ontmoet ná talle skole, waaronder die Laerskool Tafelberg, beset is deur leerders van die township wat in skofte moes skoolgaan omdat hulle skole oorvol was. Tafelberg is beset deur duisend leerders van die Thandokulu High School, wat vandag gehuisves word in die gebou wat van 1962 dié van die Laerskool Nassau was. 

## Verwysings 
* *Nog twaalf leë blanke skole vir gebruik van gekleurdes KP dreig met uitbarsting wat tragiese gevolge sal hê* *Die Burger* berig oor die oordrag van die skool.
* *Leë blanke skole vandag bespreek* *Die Burger* berig oor die skoolbesetting.
Blackie Swart (sanger)

**Blackie Swart** is 'n Afrikaanse liedjieskrywer en sanger. Van sy treffers sluit in *Liewe Lulu*, *Laat hy val waar hy wil*, *Pers Kombers*, *Jy Kielie my* en *Is daar Nog Wyn*.

## Diskografie 
* My Storie DVD, 2009
* Georgy Porgie, 2009
* Suid van die Limpopo, 2008 SELECT
* Anderkant Die Blou Berge "LIVE" DVD, 2008 SELECT
* Anderkant Die Blou Berge, 2007 BLER 
* Die Blou Mensies, 2006 BLER 
* LIVE at Boma Barnyard DVD, 2006 BLIXEM
* Kerkstraat, 2006 BLER 
* 40 Grootste Treffers, 2005 BLER MUSIEK/RMD
* Se Pasella Pakkie Vol 2, BLER MUSIEK
* So Ry Die Boere, BLER MUSIEK/RMD
* Kielie My, BLER MUSIEK/RMD
* Pers Kombers, 2003 BLER MUSIEK
* Kleinboet Ferdi
* Anna, SELECT/EMI
* Ching Chong Chow, 2000 SELECT
* Lulu trek wes, SELECT
* Lekker Langarm-Sokkie, 1999 HOEZIT MUSIEK
* Laat Waai, 1999 HOEZIT MUSIEK
* Liewe Lulu, 1998 SELECT
* Daar's Lewe na vyf, 1997 SELECT

## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* 
* 
* 
*
See van Marmara

Die **See van Marmara** of **Marmora** (Turks: Marmara Denizi) is die binnelandse see wat die Swartsee met die Egeïese See verbind en Turkye in ’n Europese en Asiatiese deel verdeel. Die Bosporus verbind dit met die Swartsee en die Dardanelle met die Egeïese See. Eersgenoemde seestraat verdeel Istanboel ook in ’n Europese en Asiatiese kant. Die See van Marmara het ’n oppervlakte van sowat 11&nbsp;350&nbsp;km² (280&nbsp;km x 80&nbsp;km) en ’n diepte van tot 1&nbsp;370&nbsp;m.

## Geografie 
Die soutgehalte van die see is gemiddeld sowat 22 dele per 1&nbsp;000, wat effens meer is as dié van die Swartsee, maar net omtrent twee derdes van dié van die meeste oseane. Op die seebodem is die water souter – sowat 38 dele per 1&nbsp;000. Water van verskeie riviere, meestal van Anatolië, verminder die soutgehalte.

Daar is twee groot eilandgroepe in die see, die Prinse- en die Marmara-eilande. Die kus is getand en ’n paar golwe kom daar voor, soos die Golf van Izmit.

Tydens ’n storm op 29 Desember 1999 het die Russiese olietenkskip Wolgoneft in die See van Marmara middeldeur gebreek en 1&nbsp;500 ton olie in die water gestort.

Die Noord-Anatoliese breuk, wat al baie groot aardbewings veroorsaak het, soos die Izmit-aardbewing van 1999, loop onder die see.

## Naam 
Die see is genoem na die eiland Marmara, wat ryk aan marmer is, van die Griekse woord μάρμαρον (*marmaron*, "marmer").

## Verwysings 
## Eksterne skakels 
* Adiyamanli.org, Turkye – See van Marmara
* Encyclopedia Britannica
Groot Basaar (Istanboel)

duimnael|'n Lampstalletjie in die Groot Basaar.
duimnael|Een van die 58 onderdak-strate van die Groot Basaar.

Die **Groot Basaar** (Turks: *Kapalıçarşı*, "onderdak-basaar") in Istanboel, Turkye, is een van die grootste en oudste onderdak-markte in die wêreld. Dit het 58 onderdak-strate en meer as 1&nbsp;200 winkels wat daagliks tussen 250&nbsp;000 en 400&nbsp;000 besoekers lok. Dit is in 1461 geopen en is bekend vir sy juweliers-, pottebakkers-, spesery- en tapytwinkels. Baie van die stalletjies is gegroepeer volgens soort, met spesiale dele vir bv. leerbaadjies, goue juweliersware, ens.

Die aanvanklike basaar is tussen 1455 en 1461 gebou op las van sultan Mehmet die Veroweraar. In die 16de eeu, tydens die bewind van sultan Süleyman die Manjifieke, is dit baie uitgebrei en in 1894 het dit groot restourasiewerk ondergaan ná ’n aardbewing.

Die basaar het vier hoofhekke aan die eindpunte van die twee grootste strate wat naby die suidwestelike hoek van die basaar kruis. Een straat verbind die Bajezid II-moskee en -plein met die Nuruosmaniye-moskee.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Grand Bazaar, Istanbul*
* Archnet Digital Library – *Covered Bazaar* 
* Let's Go Istanbul – *Istanbul Covered Bazaar*
* Turkish Culture Portal – *Grand Bazaar in Istanbul*

## Eksterne skakels 
* http://www.thegrandbazaaronline.com/ 
* Nog ’n webtuiste
* Tapytwinkels
Groot Basaar (dubbelsinnig)

duimnael|regs|300px|Istanboel se Groot Basaar.

Die naam **Groot Basaar** kan verwys na:

* Groot Basaar (Esfahan)
* Groot Basaar (Istanboel)
* Groot Basaar (Kashgar)
* Groot Basaar (Teheran)
* Groot Basaar (Ürümqi)
Süleymaniye-moskee

Die **Süleymaniye-moskee** (Turks: *Süleymaniye Camii*) is ’n Ottomaanse keiserlike moskee geleë op die tweede heuwel van Istanboel, Turkye. Dit is die tweede grootste moskee in die stad en een van die bekendste besienswaardighede.

## Geskiedenis 
duimnael|links|140px|Die moskee in 1890.
Die moskee is op bevel van sultan Süleyman die Manjifieke laat bou deur een van die Ottomaanse Ryk se grootste argitekte, Mimar Sinan. Bouwerk het in 1550 begin en is in 1558 voltooi. Sinan wou ’n moskee bou wat nog groter was as die Bisantynse Aya Sophia, wat onder Mehmet II in ’n moskee verander is en die model was vir baie Ottomaanse moskees in Istanboel. Die Süleymaniye lyk wel groter as die Aya Sophia omdat dit so hoog geleë is, maar is in werklikheid kleiner.

Die Süleymaniye is in 1660 deur ’n brand verwoes en is deur sultan Mehmet IV laat restoureer. ’n Deel van die koepel het weer tydens die aardbewing van 1766 ineengestort. Herstelwerk wat daar aangebring is, het skade aangerig aan wat oor was van Sinan se oorspronklike versierings (onlangse skoonmaakwerk het gewys dat Sinan eers met blou geëksperimenteer het voordat hy rooi die oorheersende kleur van die koepel gemaak het).

Tydens die Eerste Wêreldoorlog is die binnehof as ’n wapendepot gebruik. Toe van die ammunisie aan die brand slaan, het nog ’n brand die moskee beskadig. Herstelwerk is eers in 1956 eindelik voltooi.

## Argitektuur 
duimnael|links|Die binnekant van die Süleymaniye.
duimnael|Die koepels binne.
Soos by ander keiserlike moskees in Istanboel is daar ’n enorme binnehof (*avlu*) aan die westekant. Op die vier hoeke van die binnehof is die vier minarette met hul altesaam 10 galerye (*serifes*), wat volgens tradisie aandui dat Süleyman I die 10de Ottomaanse sultan was.

Die binneversiering is subtiel, met matige gebruik van Iznik-teëls. Alles is eenvoudig ontwerp.

Nes die ander moskees in Istanboel is die Süleymaniye gebou as ’n religieuse en kulturele kompleks met skole, ’n hospies, Turkse baddens, ’n karavanserai en ’n openbare kombuis wat kos aan armes verskaf het. Baie van dié geboue word vandag nog gebruik.

In die tuin agter die hoofmoskee is twee mausoleums, wat die graftombes van sultan Süleyman I, sy vrou, Hürrem Sultan, en ander familielede insluit.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Süleymaniye Mosque
* Goodwin G., "A History of Ottoman Architecture"; Thames & Hudson Ltd., Londen, herdruk 2003; 
* 
* 
* 

## Eksterne skakels 
* Süleymaniye Camii 
* Geïllustreerde oorsig
* Foto's
* Nog foto's
Turks

: *Hierdie artikel handel oor die taal. Vir die etniese groep, sien Turke.*

**Turks** (*Türkçe* [ˈtyɾct͡ʃɛ] ) word deur omtrent 84 miljoen mense wêreldwyd as eerste taal gepraat en is dus die Turkiese taal wat die meeste gepraat word. Die meeste sprekers woon in Turkye en Siprus, met kleiner groepe in Irak, Griekeland, Bulgarye, Noord-Masedonië, Kosovo, Albanië en ander dele van Suidoos- en Oos-Europa. Turks is die amptelike taal van Turkye en die omstrede gebied Noord-Siprus. In Siprus is dit saam met Grieks die amptelike tale.

duimnael|links|Status van Turks volgens lande:
In die weste het die invloed van Ottomaanse Turks, die Turkse taal wat in die administratiewe en literêre kringe van die Ottomaanse Ryk gebruik is, versprei namate die Ottomaanse Ryk uitgebrei het. In 1928 is die Ottomaanse Turkse alfabet met die Latynse alfabet vervang as een van Atatürk se hervormings in die vroeë jare van die Republiek Turkye.

Sommige kenmerkende aspekte van die Turkse taal is vokaalharmonie en uitgebreide agglutinasie. Die basiese woordorde van Turks is onderwerp–voorwerp–werkwoord. Turks het geen naamwoordklasse of grammatikale geslag nie. Die taal maak gebruik van eerbewyse en maak onderskeid tussen verskillende vlakke van beleefdheid, sosiale afstand, ouderdom, hoflikheid en bekendheid teenoor die geadresseerde. Die meervoud tweedepersoon voornaamwoord en werkwoordvorme word gebruik wat verwys na 'n enkele persoon uit respek.

## Verwysings 
## Eksterne skakels
Patricia Lewis

**Patricia Lewis** (gebore 22 September 1967) is 'n bekende Suid-Afrikaanse TV-aanbieder, aktrise en sangeres met haar kenmerkende lang blonde hare. Haar eerste album, "Don't tempt me" is in 1992 uitgereik. Sy het ook verskeie TV-programme soos *Toyota Top 20*, *Blonde Ambisie* en Supersterre aangebied.

## Biografie 
Patricia is in Gauteng gebore waar sy aan Hoërskool Mondeor matrikuleer. Sy is in Mei 2003 met Mark Whitfield getroud. Hulle het een seun. Sy is in 2009 met kanker gediagnoseer.

### Musiek 
Lewis se debuutalbum, ''Don't Tempt Me,'' is in 1992 vrygestel. "Ek Is Lief Vir Jou", het verkope van 125 000 behaal. "Wie Sou Jou Kon Liefhê Soos Ek" het goue status bereik op die dag toe dit vrygestel is. Lewis het duette opgevoer met talle plaaslike en internasionale bekendes, waaronder David Hasselhoff, Kurt Darren, Bles Bridges en Jim Reeves. 

### Film en televisie 
Na 'n loopbaan as model, speel Lewis in verskeie televisieprogramme, sowel as in 'n internasionale film saam met Oliver Reed. Lewis is die skepper van die realiteitsangkompetisie *Supersterre* , waarvan die derde seisoen in 2010 uitgesaai is. Sy het uit die openbare lewe getree nadat kanker by haar gediagnoseer is in 2009. Na vier jaar keer Lewis terug na die televisie as deelnemer aan die bekende uitgawe van *MasterChef South Africa* vroeg in 2015. Later is sy 'n deelnemer aan die derde seisoen van *Strictly Come Dancing* in 2007. Patricia is 'n gas op die vyfde seisoen van KykNET se Republiek van Zoid Afrika.
 

## Diskografie 
* Net Soos In Drome, 2008 VAT VYF/BMG (hervrygestel, sluit duette saam met David Hasselhoff in)
* Net Soos In Drome, 2008 BMG
* 10 Goue Jare: Die Grootste Treffers, 2006 VAT VYF
* Die DVD: 21 Grootste Treffers, 2004 VAT VYF/SONY BMG
* Spesiale Dubbele Uitgawe, CD 1: Sings Olivia Newton John / CD 2: n Nuwe Lewe CD, 2004 VAT VYF
* ´n Nuwe Lewe
* Sings Olivia Newton John, 2002 SONY BMG
* Vir Ewig En Altyd (spesiale uitgawe), VAT VYF
* Vir Ewig En Altyd, 2000 VAT VYF
* Jy's Die Een, 1999 VAT VYF
* Duet, saam met Jurie Els, 1998 VAT VYF
* Wie Sou Jou Kon Liefhê Soos Ek?, 1998 VAT VYF
* Ek Is Lief Vir Jou, 1998 BSP
* Don't Tempt Me, GALLO

## Verwysings 
## Sien ook 
* Afrikaanse musiek
*Lys van Suid-Afrikaanse musikante

## Eksterne skakels 
* Patricia Lewis se amptelike webwerf 
* 
*
Adam Mickiewicz Instituut

[duimnael|280px|Die Adam Mickiewicz Instituut in [Warskou.]]

Die **Adam Mickiewicz Instituut** (Pools: ***Instytut Adama Mickiewicza***) is 'n kulturele organisasie wat deur die Poolse Departement van Kultuur en Nasionale Erfenis befonds word en die bevordering van die Poolse taal en kultuur in die buiteland ten doel het. Sy hoofkantoor is in Warskou gesetel. Die instituut beskik sedert 2001 oor 'n meertalige webtuiste ("www.culture.pl").

Die Departement van Kultuur en Nasionale Erfenis befonds tans twintig Poolse kultuurinstitute in twintig stede buite Pole, waaronder Berlyn, Bratislava, Boedapest, Boekarest, Düsseldorf, Kijif, Leipzig, Londen, Minsk, Moskou, New York, Parys, Praag, Rome, Sint Petersburg, Sofia, Stockholm, Tel Aviv, Vilnius en Wene.

Die instituut se naam vereer die Poolse "digtervors" Adam Mickiewicz (1798–1855), die beduidendste verteenwoordiger van die literêre Romantiek in Pole.

## Eksterne skakels 
* *Die webtuiste van die Adam Mickiewicz Instituut (in Pools en Engels)*
* *Culture.pl*
Lourens Marthinus van der Westhuizen

[duimnael|regs|250px|Skoolhoof Van der Westhuizen saam met die [Hoërskool Nassau se matriekklas van 1960. Links van hom sit me. Geneviève (Jenny) Meyer wat aan Nassau verbonde was tot 1977 en ná amalgamering met Hoërskool Groote Schuur nog tot vroeg in die 21ste eeu by Groote Schuur Engels onderrig het. Sy is oorlede in 2015.]]

**Lourens Marthinus van der Westhuizen** (1907 tot 1984) was die tweede van die vyf hoofde van die Hoërskool Nassau in Mowbray, Kaapstad.

## Opvoeding 
Van der Westhuizen is op 9 September 1907 in die distrik Loxton, Noord-Kaap, gebore. Op agtjarige ouderdom slaag hy St. 6 (graad 8) aan die Laerskool Loxton en matriek (graad 12) op slegs twaalfjarige ouderdom aan die Hoërskool Carnarvon.
 
In 1922 behaal hy sy B.Sc.-graad met wiskunde en wetenskap aan die Universiteit Stellenbosch en verdere grade volg met reëlmaat: B.Ed. in 1924 en M.Sc. in 1926 met wiskunde en toegepaste wiskunde (cum laude).

## Onderwysloopbaan 
In 1927 aanvaar hy sy eerste onderwysbetrekking aan die Hoërskool Tulbagh en daarna volg hoërskole op Wellington en Marquard. In 1933, op vyf-en-twintig-jarige ouderdom aanvaar hy die hoofskap aan die Hoërskool Jamestown.

In 1941 begin hy met sy doktorale studies aan die Universiteit Stellenbosch en aanvaar terselfdertyd 'n deeltydse betrekking aan die Hoërskool Nassau as wiskunde-onderwyser. 'n Jaar later is sy promotor prof. Gawie Cillié skielik oorlede en gevolglik moes hy sy doktorale studies staak.  

Nog in dieselfde jaar word hy aangestel as hoof van die Hoërskool Rawsonville. Op 1 Julie 1943 word hy hoof van die Hoërskool Vanrhynsdorp en in 1955 word hy hoof van sy laaste skool, die Hoërskool Nassau. Hier beywer hy hom uit die staanspoor vir die oprigting van 'n nuwe skoolgebou asook die voortbestaan van Nassau as 'n onafhanklike skool sonder om met ander skole te amalgameer. Sy droom word in 1962 bewaarheid toe die nuwe skoolgebou in Montrealweg, Mowbray, betrek word en die gelyknamige laerskool die hoërskool se ou gebou in Hoofweg betrek.

In 1964 verlaat hy die onderwys en aanvaar 'n betrekking as direkteur (logistiek), Raad vir Geesteswetenskaplike Navorsing, Pretoria. In 1972 tree hy op die ouderdom van 65 uit en vestig hom in die Strand.  

## Persoonlike lewe 
Van der Westhuizen is op 31 Maart 1942 met Isabel B. de Klerk getroud. Twee kinders is uit die huwelik gebore, Charl Francois op 15 Julie 1943 en Annamarí op 2 Julie 1945.

Hy is op 26 Julie 1984 op bykans 77-jarige leeftyd oorlede en sy eggenote op 14 April 2005 op 94.
İstiklal Caddesi

[duimnael|220px|İstiklal Caddesi in die [Beyoğlu-distrik van Istanboel.]]

**İstiklal Caddesi** of **Onafhanklikheidslaan** is een van die bekendste lane in Istanboel, Turkye, en word oor ’n naweek maklik deur drie miljoen mense per dag besoek. Dit is in die historiese Beyoğlu-distrik geleë en is ’n elegante voetgangerslaan van sowat 3&nbsp;km lank met uitgelese boetieks, musiek- en boekwinkels, kunsgalerye, bioskope, kroeë, nagklubs, biblioteke, bakkerye en restaurante. Dit begin by die Middeleeuse buurt naby die Galata-toring en eindig by Taksim-plein.

In die historiese Karaköy-distrik kan ’n mens die wêreld se tweede oudste ondergrondse trein, bekend as die Tünel (die Tonnel), sien. Dit het in 1875 begin loop.

Weerskante van die kosmopolitiese laan is belangrike geboue geleë soos skole, kerke, moskees en die konsulate (voor 1923 ambassades) van verskeie lande soos Frankryk, Griekeland, Rusland, Spanje, Swede, Nederland en Brittanje.

Tydens die tyd van die Ottomaanse Ryk is die laan **Cadde-i Kebir** (Groot Laan) genoem en was dit ’n gewilde ontmoetingsplek vir Ottomaanse intellektuele en Europeërs, wat dit **Grande Rue de Péra** genoem het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:İstiklal Avenue*

## Eksterne skakels 
* *istiklal caddesi / istiklal.caddesi.com* 
* İstiklalCaddesi.net – ’n Nuwe webtuiste oor die laan
Pieter Smith

**Pieter Smith** (gebore op 19 Augustus 1975 in Potchefstroom) is 'n Afrikaanse sanger en kitaarspeler. Sy debuutalbum, *Alles wat gejaagd is*, is in 2001 uitgegee.

## Diskografie 
* *Niemand Soos Jy/Spooknote* 2CD, 2008 RAMKAT MUSIEK
* *Niemand Soos Jy*, 2008 RAMKAT MUSIEK
* '' 'n Aand In Junie@Firkin* DVD, EMI
* *Die Een*, 2005 EMI
* *LIVE*, 2003 EMI
* *Man Op Die Maan*, 2003 EMI
* *Rooikar*, 2002 FANTASIA
* *Alles wat gejaagd is'', 2001 GPS

## Verwysings 
## Sien ook 
* Suid-Afrikaanse Musikante

## Eksterne skakels 
* Pieter Smith se amptelike webtuiste
* 
*
Tünel

duimnael|300px|Die *Tünel* is op 7 Januarie 1875 ingewy.
duimnael|200px|Profiel van die Tünel, van *Chemin de fer métropolitain de Constantinople* deur Eugène-Henri Gavand (1876).
duimnael|200px|Op pad.

Die **Tünel** (Afrikaans: Tonnel) is ’n kort ondergrondse treinspoor in Istanboel, Turkye. Dit het net twee stasies en verbind die distrikte Karaköy en Beyoğlu. Dis aan die noordelike kus van die Goue Horing geleë en loop sowat 573 meter ver opdraand van naby seevlak af.

Dit is op 7 Januarie 1875 ingewy en is die tweede oudste ondergrondse stedelike spoorlyn in die wêreld naas die Londense moltrein (1863).

’n Reis tussen die twee stasies neem sowat 1,5 minute teen sowat 25&nbsp;km/h. Twee treine loop gelyktydig en ry in die middel by mekaar verby op ’n dubbele stuk spoor.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Tünel

## Eksterne skakels 
* Amptelike webtuiste
Voorlopersel

Soos stamselle het **voorloperselle** die vermoë om in 'n spesifieke soort sel te verander. In teenstelling met stamselle is hulle egter reeds baie meer spesifiek: hulle neig om te verander na 'n spesifieke "teikensel".  Die belangrikste verskil tussen stam- en voorloperselle is dat stamselle onbepaald kan verdeel terwyl voorloperselle slegs 'n beperkte aantal kere kan verdeel.  Daar bestaan egter 'n mate van omstredenheid oor die presiese definisie en die begrip word steeds ontwikkel.

## Verwysings
Goue Horing

[duimnael|Seraglio-punt, met die [Bosporus (links), die ingang van die Goue Horing (middel en regs) en die See van Marmara en Prinse-eilande op die agtergrond.]]

Die **Goue Horing** (Turks: *Haliç* of *Altın Boynuz*; Grieks: Χρυσόν Κέρας, *Chrysón Kéras*) is ’n historiese inham van die Bosporus wat die stad Istanboel verdeel en ’n natuurlike hawe vorm wat duisende jare lank beskutting gebied het aan Griekse, Romeinse, Bisantynse, Ottomaanse en ander skepe.

Dis ’n monding in die vorm van ’n krom swaard wat by die Bosporus aansluit net waar dit in die See van Marmara inloop, en so word ’n skiereiland gevorm waarvan die punt Ou Istanboel is (die antieke Bisantium en Konstantinopel).

Die Afrikaanse en Griekse naam beteken dieselfde, maar die betekenis van die "goue" is onbekend. Talle historiese voorvalle het hier plaasgevind en die dramatiese tonele was al die onderwerp van ontelbare kunswerke.

## Beskrywing 
Die Goue Horing is 7,5&nbsp;km lank en op sy breedste 750&nbsp;m. Die maksimum diepte, waar dit in die Bosporus invloei, is sowat 35&nbsp;m.

Daar is vier brûe oor die inham. Hulle is, stroomaf, Haliç-brug (letterlik Goue Horing-brug); Eski Galata-brug (letterlik Ou Galata-brug, aangesien die oorspronklike Galata-brug in stukke hierheen vervoer en weer aanmekaargesit is nadat ’n brand dit in 1992 beskadig het; die huidige Galata-brug wat dit vervang het, is in 1994 voltooi); Atatürk-brug en Galata-brug. ’n Vyfde brug word tans gebou.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Golden Horn*

## Eksterne skakels 
* Golden Horn University
* Die sosiale gemeenskap van die Goue Horing
Kresy

duimnael|regs|250px|'n Kenmerkende landskapsvorm van die *Kresy* in die westelike Oekraïne, met uitgestrekte graslande en heuwels naby die dorp Sielec in die Drohobyč-rajon
**Kresy** (*Grensland*) is 'n Poolse term wat ná die verval van Kiëf-Roes gebruik is om na die Roeteense gebiede te verwys wat destyds by die Koninkryk Pole ingelyf is.

Nadat Pole en die Grootvorstedom Litaue hulle in 'n politieke unie, die Pools-Litause Gemenebes, verenig het, het die term *Kresy* vanaf 1569 na alle oostelike landsdele verwys wat aan die Poolse Kroon onderdanig was - 'n gebied wat tot by die Dniëpr-rivier gestrek het, die destydse grensrivier tussen Pole-Litaue en die Tataarse Ryk. Tot die tyd van die Poolse Delinge is spesifiek na die buitenste oostelike Pools-Litause grensstreke as *Kresy* verwys. Hierdie gebiede het destyds ook as *Dzikie Pola* ("Wildeveld") bekend gestaan.

In die tyd van die Tweede Poolse Republiek (1918-1939) is die term *Kresy* gebruik om na die geweste oos van die Curzonlyn te verwys.

Die Kresy is in September 1939 deur Sowjet-magte beset en ná die Tweede Wêreldoorlog geannekseer. Sedert die verval van die Sowjetunie grens hierdie gebied aan of maak deel uit van die onafhanklike state Litaue, Wit-Rusland en Oekraïne.
 
## Verwysings
Danie Niehaus

**Danie Niehaus** (gebore 31 Oktober 1952 in Johannesburg) is 'n Afrikaanse sanger. Hy tree ook saam met Germandt Geldenhuys, (voorheen Kevin Leo) en Mathys Roets op onder die verhoognaam *Drie van die Bestes*. Van sy treffers sluit in: ''Sweef Soos 'n Arend*, *Jy Is Vrou* en *Dis Wind, Dis Reën, Dis water''.

Hy is die seun van Dana Niehaus, in lewe 'n befaamde akteur en radio-omroeper.

## Diskografie 
* Fynskrif, 2007 EMI
* Grys Gebiede, 2005 MONEYSHINE MUSIC
* Kerslantern, 2004 SMP/BOWLINE
* La Romantica, 2002
* Dagboek, 2000/2004 VAT VYF/SONY BMG
* Jy Is Vrou & Ander Treffers, 1995 SELECT
* Kleure, 1993 SELECT
* Grootste Treffers, 1992
* Jy Is Deel Van My, 1990
* Rondloper, 1988
* Danie Niehaus, 1984

## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* Danie Niehaus se amptelike webtuiste 
* 
*
Taksim-plein

duimnael|260px|Uitsig oor Taksim-plein vanaf Burger King.

**Taksim-plein** (Turks: *Taksim Meydanı*) is in die hartjie van die Europese deel van Istanboel, Turkye, geleë. Dit is ’n belangrike toeriste- en vermaakterrein wat bekend is vir sy restaurante, winkels en hotelle. Dit word beskou as die hart van moderne Istanboel en bevat die Republiekmonument (*Cumhuriyet Anıtı*), wat in 1928 gebou is en die stigting van die Republiek van Turkye herdenk.

Taksim, van die Arabiese woord *taqṣīm*, beteken verdeling of verspreiding. Dit was oorspronklik die plek waar die water van die noorde van Istanboel verdeel en na ander dele van die stad versprei is.

Vandag is Taksim-plein ’n belangrike vervoersentrum en ’n gewilde bestemming vir sowel toeriste as plaaslike bewoners. İstiklal Caddesi, ’n lang wandellaan, eindig by die plein, en ’n ou trem loop van die plein met die laan langs na die Tünel, wat die wêreld se tweede oudste ondergrondse spoorlyn is ná die Londense moltrein. Rondom die plein is talle reisagentskappe, hotelle, restaurante, kroeë en internasionale kitskosplekke soos Pizza Hut, McDonald's en Burger King.

Dit is ook ’n gewilde plek vir openbare geleenthede soos parades, vierings en selfs protesoptogte.

## 2013-betogings 
duimnael|260px|Betogers in Junie 2013 in Taksim-plein.
Taksim Gezi-park is aan Taksim-plein geleë en is ’n klein groen eiland in die betonoerwoud. In 2013 het die Istanboelse munisipaliteit begin om die park te sloop om nog ’n winkelkompleks te bou. Duisende mense het sedert 26 Mei 2013 daarteen betoog en pleks van samesprekings te voer, het die regerende Regs-en-Ontwikkelingsparty geweld gebruik om die ontwikkeling van die kompleks te verseker. Die polisie het fisieke geweld, waterkanonne en pepersproei gebruik om die betogers uiteen te jaag.

Die betogers het ook die eerste minister van die afgelope 10 jaar, Recep Tayyip Erdoğan, gekritiseer vir sy hardvogtige standpunt oor die kwessie en vir die oormatige gebruik van geweld deur die polisie. Die betogings het ook na tientalle ander Turkse stede versprei en het uitgebrei om talle ander kwessies in te sluit. Oral is mense in hegtenis geneem en geweld gebruik om die opstand beëindig. Die betogings het tot in 2014 voortgeduur.

## Verwysings 
## Eksterne skakels 
* Foto's van Taksim-plein
* 2006 Nuwejaarsvierings op Taksim-plein 

* 15px Hierdie artikel is vertaal uit die Engelse Wikipedia
Ortaköy

duimnael|Die Ortaköy-moskee in ’n neobarok-styl met die Bosporus-brug daaragter.

**Ortaköy** (letterlik "Middeldorp" in Turks) is ’n buurt in die Beşiktaş-distrik van Istanboel, Turkye. Dit is aan die Europese oewer van die Bosporus geleë.

Ortaköy was ’n kosmopolitiese gebied tydens die tydperk van die Ottomaanse Ryk en die eerste dekades van die Republiek van Turkye, met Turke, Grieke, Armeniërs en Jode wat daar gewoon het. Daar is steeds aanbiddingsplekke van baie verskillende gelowe soos Moslems, Joods, Oosters-Ortodoks en ander Christelike kerke.

Die Ortaköy-moskee in ’n neobarok-styl lê ook in dié buurt aan die oewer van die Bosporus en skep ’n mooi prentjie vanaf die bote op die seestraat, met die Bosporus-brug daaragter. Dit is oorspronklik in die 18de eeu gebou. In die 19de eeu het sultan Abdülmecid I die huidige moskee laat bou.

Ortaköy het ’n belangrike plek beklee in die daaglikse lewe tydens die Bisantynse en die Ottomaanse tydperk. In die 16de eeu het sultan Süleyman die Manjifieke Turke aangemoedig om in Ortaköy te gaan woon, en dit was die begin van die Turkse teenwoordigheid in die buurt. Een van die oudste geboue is die Turkse bad wat in 1556 deur die bekende Ottomaanse argitek Mimar Sinan gebou is.

Later het Ortaköy se kosmopolitiese bevolking begin verdwyn en vandag is daar min nie-Moslems oor.

## Eksterne skakels 
* Ortaköy-portaal (Turks)
* Foto's
* *İstanbul 2010: European Capital of Culture – Ortaköy* 
* Panoramiese foto's

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Ortaköy*
Ronéll Erasmus

**Ronéll Erasmus** is 'n Afrikaanse sangeres was meestal geestelike liedere sing. In 2008 wen haar album, *Amen*, Huisgenoot se Tempo-toekenning vir die gewildste gospelalbum.

## Diskografie 
* Kom Sing Saam Met Kareltjie Kameelperd, 2000 FANTASIA
* Lied Van Die Here
* Die Klokke Lui CD/DVD, 2008 FANTASIA
* Sing Kersliedere, 2008 FANTASIA
* Amen, 2008 FANTASIA
* Lof, Eer & Heerlikheid CD & Geestelike Gunstelinge DVD, FANTASIA
* Mooiste Treffers op Klavier Volume 3, FANTASIA
* Mooiste Treffers op Klavier Volume 2, FANTASIA 
* Mooiste Treffers op Klavier Volume 1, FANTASIA
* Ek Weet U Weet, 2007 FANTASIA
* Amazing Grace CD & Geestelike Gunstelinge DVD, FANTASIA
* Lekkerkry Boereklavier, FANTASIA
* Liefdesklavier Vol 2, FANTASIA
* Liefdesklavier Vol 1, FANTASIA
* U Laat My Lewe, FANTASIA
* My Geestelike Gunstelinge DVD, FANTASIA
* Liedjies wat die kerk sing Vol 1, MARANATHA
* Lof, Eer & Heerlikheid, FANTASIA/CDA01 SABC
* Amazing Grace, SAGOSPEL/SELECT
* Halleluja!, FANTASIA
* Dans Met My, FANTASIA/SELECT
* Afrikaanse Liefdes Klavier Liedjies, FANTASIA
* Hoe Groot Is U, FANTASIA
* Rassie se Boereklavier, FANTASIA
* Houtkruis En Ander Treffers, FANTASIA
* Liefdesklavier, SELECT
* Chardonnay, SELECT
* Liefdesklavier 2: 22 Romantiese country treffers
* Hemelwoorde, 2010 FANTASIA

## Verwysings 
## Sien ook 
* Lys van Suid-Afrikaanse musikante
Meissen

**Meissen** (Opper-Sorbies: *Mišno*, Latyns: *Misena*) is 'n klein stad met 'n bevolking van 27&nbsp;098 in die ooste van Duitsland in die deelstaat Sakse. Meissen het bekend geword nadat die stad in 1708 sy eie porselein vervaardig het. Dit is hoe Europa onafhanklik geword het van Chinese porselein. Meissen vervaardig porselein sedert 1708.

Lêer:Meissen001.jpg|'n Uitsig oor die stad
Lêer:Meißen Burgberg asv2025-03 img1.jpg|Die katedraal van Meissen en kasteel Albrechtsburg
Lêer:Population Statistics Meißen.png|Bevolkingsontwikkeling
Lêer:Großen Wappen Meißen.png|Groot wapen

## Verwysings
Zak van Niekerk

**Izak Jacobus Marthinus van Niekerk** (12 Julie 1978 — 30 Maart 2012) was 'n Afrikaanse sanger en musikant wat ligte vermaakliedjies gesing en die mondfluitjie bespeel het. Hy was bekend vir treffers soos *Lekkerkry*, *Ramkat*, *Lekker in Suid-Afrika*, *Jantjie de Wet* en *Borrels In My Bier*.

## Biografie 
Van Niekerk is op 12 Julie 1978 op Springbok in die Noord-Kaap gebore, waar hy ook sy skoolloopbaan voltooi. In sy hoërskool-jare het hy reeds sy eie orkes bedryf. 

Tydens sy matriek-jaar is hy vir die *Kanaries*, die SANW se kerkkoor en konsertgroep, gekeur. Aan die einde van sy eerste jaar word die afdeling egter gesluit, en gaan studeer hy 'n jaar in die Kaap waar hy in dieselfde jaar 'n platekontrak losslaan.

Sy debuutalbum word op 14 Januarie 1999 vrygestel, toe hy nog net 19 jaar oud was. In 2000 bring hy sy tweede album uit. Daarna toer hy vir ongeveer 3 jaar deur die land en tree in verskeie plekke vir 'n inkomste op.

In 2003 teken hy 'n kontrak met Leo-musiek. Sy album *Lekkerkry* word uitgereik (wat Goue status bereik het) en daarna volg verskeie ander albums, soos *Byt my* en *Oe Na Na*.

Hy het sy eerste DVD, *Zak maak Twak (Live) by Maders* in 2006 opgeneem en sy tweede, *Gatskop in die Baai* by Danskraal in Port Elizabeth in 2007. 

Van Niekerk is op 30 Maart 2012 in 'n motorbotsing op pad na die Klein Karoo Nasionale Kunstefees op die R59 naby Sasolburg oorlede. Hy laat sy vrou, Sonja, en twee kinders agter.

## Diskografie 
**Bekfluit Boogie*, 1999
**Springbok Toe*, 2000
**Lekkerkry*, 2003
**Dans Met Die Bekfluitjie*, 2004
**Ramkat*, 2007
**Umfaan-Skoffel*, 2008
**Wit Sneltrein*, 2008
**Gatskop In Die Baai* DVD, 2008
**Fototjie*, 2009
**Rig Jou Hande Na Bo*
**Live*
**Zak maak twak* DVD
*''4 CD stel (Oe Na Na CD, Worsie Visser huldeblyk CD, Lekkerkry CD en 'n CD met stories)*
**Oe Na Na / Worsie Visser* huldeblyk
**Byt My''

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Zak van Niekerk se amptelike webtuiste
* 
* 
* 
*
.ye

**.ye** is die Internettopvlakdomein vir Jemen.

## Sien ook 
* Lys van Internettopvlakdomeine

## Eksterne skakels 
* IANA .ye whois informasie
* .ye domein registrasie webblad
M'Banza Kongo

'''M'Banza Kongo** of **M'banza Congo'* (Portugees: [ɐ̃ˈbɐ̃zɐ], [ĩˈbɐ̃zɐ], [mɨˈβɐ̃zɐ] of [miˈβɐ̃zɐ ˈkõɡu], letterlik "Kongo-stad"; voorheen *São Salvador do Congo'' in Portugees vanaf 1570 tot 1975) is die hoofstad van die Zaire-provinsie in Angola en is net suid van die grens tot die Demokratiese Republiek van die Kongo geleë. Die stad het 'n bevolking van 31&nbsp;645 in 2010 gehad.

M'Banza Kongo is in die 14de eeu gestig en het as hoofstad van die magtige Koninkryk van die Kongo gedien, waarna die Kongorivier genoem is. Die twee moderne lande Demokratiese Republiek van die Kongo en Republiek van die Kongo is weereens na dié rivier genoem. In 1483 het Portugese die stad bereik en tydens die Portugese bewind is die stad uitgebrei en het 'n Europese verskyning gekry. 'n Paleis, 'n katedraal en tientalle kerke is opgerig. Die oorblyfsels van die hoofstad van die voormalige Koninkryk van die Kongo is in 2017 deur Unesco as wêrelderfenisgebied gelys.

## Verwysings 
## Eksterne skakels 
*   Amptelike Unesco-bladsy
Hoogte

duimnael|regs|Hoogte

Die **hoogte** van 'n voorwerp is die vertikale afstand tussen die laagste en die hoogste punte van die voorwerp.

## Sien ook 
* Lengte
* Diepte
* Topografiese spits

## Eksterne skakels 
*
.eu

[100px|duimnael|Vlag van die [Europese Unie.]]

**.eu** is die Internettopvlakdomein vir die Europese Unie. Die domainname word deur EURid (The European Registry of Internet Domain Names) geadministreer, wat ook aanspreeklik is vir die topvlak-domein 'eu'.

## Europese eenwording 
Tot en met 9 Mei 2006 is die subdomein *.eu.int* deur die Europese Kommissie en Europees Parlement gebruik. Die topvlak-domein .int is vir internasionale instellings gereserveer, met *eu* as die tweedevlak-domein vir Europa. In Desember 2005 word *.eu* bekendgestel, waarna die meeste domeinname wat op *.eu.int* eindig op 9 Mei 2006 (Europadag) na *.europa.eu* oorgeskuif word. Die Europese Sentrale Bank is egter vanweë hulle politieke onafhanklikheid nie oorgeskuif nie, en gebruik daarom slegs *ECB.int*. Hulle het wel *ecb.europa.eu* as 'n alias geregistreer.

## Sien ook 
* Lys van Internettopvlakdomeine

## Eksterne skakels 
* Webtuiste van die EURid
Snotkop

**Snotkop** (gebore 22 Desember 1974) is die verhoognaam van **Francois Henning**, 'n bekende Afrikaanse en Sotho sanger. Hy begin sy musiekloopbaan onder die verhoognaam 'Lekgoa' waartydens hy kwaito-liedere sing. Lekgoa is die Sothowoord vir *witmens*. In 2005 stel hy sy eerste Afrikaanse album, *Die Snotkop CD*, vry.

## Diskografie 
**Snotkop se albums sluit in:**
* 2005: *Die Snotkop CD*
* 2007: *Spring Lewendig* DVD
* 2008: *So Damn Sexy*
* 2009: *Francois Henning Was Hier*
* 2011: *Ek laaik van jol!*
* 2012: *Oppas*
* 2014: ''Soos 'n boss*
* 2016: *HKGK*
* 2018: *Sous*

**Lekgoa se albums sluit in:**
* 1999: *Basetsana*
* 2002: *Ngamla Yoba''

## Verwysings 
## Sien ook 
* Lys van Suid-Afrikaanse musikale kunstenaars
* MK, kykNET TV-kanaal waar Snotkop die Petrolkop-program aangebied het.

## Eksterne skakels 
* Snotkop se amptelike webwerf
* 
* 
* 
* 
*
Redcliffe

**Redcliffe** is 'n dorp in die Australiese staat van Queensland en is op 'n skiereiland in die Moreton Bay in Brisbane geleë.
Kleptokrasie

**Kleptokrasie** kom van die Griekse *klepto* (steel) en *kratein* (regeer), en beteken dus "regering deur diewe". In teenstelling tot byvoorbeeld demokrasie is dit nie 'n staatsvorm nie; dit word slegs gebruik as pejoratiewe term om (vermeende) selfverrykende regerings en lande aan te dui.

## Sien ook 
* Demokrasie, bestel waar die volk (demos) regeer.
* Plutokrasie, regering deur die rykes.
* Teokrasie, regering deur god (theos).
* Transparency International
* Verenigde Konvensies teen korrupsie

## Verdere leesstof 
*
Menongue

**Menongue** (voorheen *Sirpa Pinto*) is die hoofstad van die Cuando Cubango-provinsie in Angola. Die stad was vernoem na Alexandre de Serpa Pinto en het 'n bevolking van 32&nbsp;203 in 2010 gehad.

## Verwysings
Pejoratief

'n **Pejoratief** (Lat. *peior* = "slegter") is 'n woord met 'n negatiewe konnotasie - 'n woord wat ongunstige assosiasies oproep.

## Voorbeelde 
## Bronne
* 
* 
* 

## Eksterne skakels 
*
Plutokrasie

'n **Plutokrasie** is 'n bestuursvorm waar geld sorg dat die mag en die wette deur 'n groep bepaal kan word. Die naam is 'n samestelling van die Griekse woorde *πλουτος* (rykdom) en *κρατειν* (regeer, die mag hê).

## Sien ook 
* Demokrasie, bestel waar die volk (demos) regeer.
* Teokrasie, regering deur god (theos).
* Kleptokrasie, regering deur diewe.
Wynand Windpomp

**Wynand Windpomp** is die verhoognaam van **Wynand Burger**, 'n Afrikaanse sanger en musikant. Wynand se musiekloopbaan het in Stellenbosch begin waar hy in 'n orkes genaamd "*Another 48 Hours*" gespeel het. Hy trek later na Worcester waar hy die orkes "*No Strings Attached*" stig en later by die groep "*Sequence*" aansluit. Sy debuutalbum, *Te Ladida*, is in 2004 uitgereik.

In April 2010 is Burger by die KKNK van verkragting aangekla deur 'n sangeres nadat hy in die Tentedorp-kampeerterrein van die kunstefees slaapplek in haar tent gesoek het.  Burger is aanvanklik op R5 000 se borgtog vrygelaat. Hy is later, na bykans 'n jaar, onskuldig bevind.

## Diskografie 
* Gedagtes (Uitgereik, 25 Junie 2009, Southern Buzz Records & Wisteria Business & Entertainment)
* Soektog, 2005 WYNAND WINDPOMP/SELECT
* Te Ladida, 2004 CDR/BOWLINE

## Verwysings 
## Sien ook 
* Lys van Suid-Afrikaanse musikante

## Eksterne skakels 
*Wynand Windpomp se amptelike webtuiste 
*Biografie op reverbnation.com
*
*
Stanisław Lem

200px
**Stanisław Lem**

**Poolse skrywer, filosoof en essayis**

----

**Literêre stroming**
Wetenskapsfiksie

----

**Beduidende werke**
200px
*Solaris (1961)*
Dominique Signoret:Die planeet Solaris se twee sonne

**Stanisław Herman Lem** [staˈɲiswav ˈlɛm] (* 12 September 1921 in Lwif (Lemberg), † 27 Maart 2006 in Kraków) was 'n Poolse skrywer van wetenskaplik gefundeerde wetenskapsfiksie met 'n psigologies-filosofiese agtergrond asook filosofiese en satiriese werke. Sy boeke is in 41 tale vertaal en het al meer as 27 miljoen eksemplare verkoop sodat Lem as een van die mees gelese wetenskapsfiksie-skrywers buite die Engelse taalgebied beskou word.

Lem, wat aanvanklik as arts en in die 1970's tydelik as dosent vir Poolse literatuur in Kraków werksaam was, het veral met sy wetenskapsfiksie-roman *Solaris* (1961) bekendheid verwerf. Hierdie boek is drie keer verfilm - as televisiefilm (1968) en - vir die silwerdoek -  deur die Sowjet-Russiese meesterregisseur Andrei Tarkofski (1972). Die Oscar-wenner Steven Soderbergh het die roman nog eens in 2002 verfilm. George Clooney vertolk die hoofrol in die Amerikaanse rolprent.

In sy werke het Lem, wat as universele geleerde beskou kan word, veral filosofiese onderwerpe behandel, maar dikwels ook sy omvattende kubernetiese en psigologiese kennis verwerk. Sentraal gestaan het spekulasies oor tegnologie, die wese van intelligensie, die onmoontlikheid om wedersydse kommunikasie en verstaan te bewerkstellig, die wanhoop oor menslike beperkinge en die mensheid se plek in die heelal. Sommige van sy werke is as fiksie geskryf, terwyl ander as essays of filosofiese boeke gepubliseer is. 

## Verwysings 
## Eksterne skakels